OzLabs/hebrew-wiki-articles huggingface dataset:
עיט שחור (טנק)

עיט שחור (Чёрный Орёл) הוא כינויו הנפוץ של טנק מערכה רוסי שהיה בהליכי פיתוח ותכנון מאז שנות ה-90 של המאה ה-20. אב טיפוס ראשון נוצר ב-1997 אך לא יצא לייצור סדרתי עקב משבר הרובל שהושפע מהמשבר הפיננסי באסיה. הטנק שפותח התבסס רבות על פיתוח הטנק T-95 ועל טנק T-90. 

הפרויקט כונה בפי צבא רוסיה "אובייקט 640". הטנק פותח על ידי לשכת העיצוב והפיתוח של אומסק. כיום פרויקט הטנק מוקפא בשל פשיטת הרגל של החברה המפתחת, חברת טרנסמאש "אומסק". הפרויקט ותוכניותיו נרכשו על ידי אוראלוואגונזאבוד, יצרנית הטנקים הממלכתית של רוסיה, שקיוותה לאגד את הפרויקט עם פרויקט טנק T-95, אך ממשלת רוסיה סירבה לממן את הפרויקט והכריזה על פיתוח טנק חדיש שיתבסס על טנק ה-T-95 והעיט השחור, אך יהווה דגם חדש משל עצמו ולא מודרניזציה של דגמים שיוצרו בעבר. דגם זה, הוא הT-14 ארמטה.

==פיתוח==
שרטוט מבנה הטנק
פיתוח הטנק החל כבר במהלך שנות ה-80, כאשר משרד העיצוב של מפעל קירוב בלנינגרד עבד על עיצוב חדש שהתבסס על שלדת טנק T-80U. מאוחר יותר, כאשר משרד העיצוב נסגר, העבודה על הטנק הועברה לידי חברת טרנסמאש אומסק.

דגם ראשון של העיט השחור הודגם והוצג לראשונה באומסק, בספטמבר 1997. הטנק נראה כהעתק לטנק T-80U, רק שבראשו הצריח היה גדול יותר והוסתר על ידי בד הסוואה. דיווחים שונים טענו כי צריח הטנק תוכנן באופן שגוי ולכן לא הוצג.

אבטיפוס מוקדם הוצג במיצג נשק בסיביר, ביוני 1999. טנק זה היה גוף מוארך עם שבעה זוגות גלגלים במקום ששת הזוגות בטנק T-80, כשהצריח עדיין הוסתר ברובו.

שריון הטנק היה עבה מאוד מדגם "קקטוס" והצריח תוכנן בעיצוב בעל סגנון מערבי ומרובע יותר, מאשר כפי שהיה נהוג בטנקים הסובייטיים, בעלי הצריח המעוגל. הטנק שילב שריון בעל מתכת מרוכבת בדומה לשריון בטנק הM1 אברהמס האמריקני.

==ביטול הפרויקט==
פרויקט 640 - העיט השחור בוטל רשמית בשנת 2001. הסיבות העיקריות שהובילו להפסקת פיתוח העיט השחור היו אילוצים תקציביים, שאלות לגבי אמינות והכי חשוב הביצועים הגרועים של טנק ה-T-80 במחצית השנייה של מלחמת צ'צ'ניה השנייה, שעליו התבסס הדגם. ה-T-80 הציג ביצועים כה עלובים עד כי סגן ראש מינהלת השריון של רוסיה, א. גלקין, שכנע את שר ההגנה לאחר המלחמה בצ'צ'ניה, כי יש לשים דגש על פיתוח טנק ללא מנוע בעל טורבינת גז. לכן הוחלט על ביטול הפרויקט, חרף ניסיונם של היצרנים, טרנסמאש אומסק, לערער על ההחלטה. עד מהרה הכריזה החברה על פשיטת רגל בשנת 2002. 

ביולי 2008, הצבא הרוסי תכנן לאמץ את הטנק החדש של אוראלוואגונזאבוד, ה-T-95, אך גם הפיתוח של טנק ה-T-95 בוטל, במאי 2010.

ב-2010 כשהוצגו תמונות של הטנק, נציגי הצבא הרוסי מיהרו להכחיש את קיום הפרויקט; כך למשל, אל"ם ולדימיר ווייטוב, מנהל אגף המחקר במינהל הראשי של כוחות השריון, הכחיש את קיומו של הטנק בריאיון לרדיו "הד מוסקבה" בספטמבר 2009. הוא טען כי "לא היה שום פרויקט כזה... ואלה תמונות בנות 20 שנה המראות תמונות מבוימות של טנק עתידני שנותר רק פרי דמיונו של מישהו".

לדברי נציגי משרד ההגנה, בטווח הרחוק, לא נראה כי טנק "אובייקט 640" יגיע לשלב מבצעי. עם זאת, הפתרונות שפותחו עבור דגם זה ישמשו בעת ייצור גרסאות מתקדמות של ה-T-90. בתקשורת הרוסית הופיעו שוב ושוב דיווחים על התקדמות המיזם. ב-28 באפריל 2011, הסגן הראשון לשעבר של מינהלת השריון במשרד ההגנה, האלוף יורי קובאלנקו, טען כי הישגי "עיט שחור" ישמשו לפיתוח טנק המערכה "ארמטה"

==ראו גם==
*ארמטה
*T-95

==קישורים חיצוניים==

*[http://www.youtube.com/watch?v=HJxlRnpZG04 עיט שחור] בתצוגת נשק בסיביר (מתוך יוטיוב)

קטגוריה:טנקים רוסיים
טיטן 1

טיטן 1 (באנגלית: SM-68A/HGM-25A Titan I) הוא הטיל הראשון בסדרת הטילים טיטן והטיל הבליסטי האמריקאי הראשון שהיה בעל מספר שלבים. הטיל סיפק תוספת חשובה מאוד ליכולת ההרתעה הבליסטית האמריקאית כשחבר לטיל האטלס. הטיל היה שונה משאר סדרת הטיטן בכך שהוא מונע בחמצן נוזלי ו־RP-1. למרות שהטיל היה מבצעי רק שלוש שנים הוא היה צעד חשוב בבניית כוח הטילים של חיל האוויר האמריקאי.

==ראו גם==
*טיטן (סדרת טילים)
*טיל בליסטי בין-יבשתי

==קישורים חיצוניים==

* [http://www.astronautix.com/lvs/titan1.htm Encyclopedia Astronautica Titan 1 (אנגלית)]

קטגוריה:סדרת טילי טיטן
קטגוריה:טילים בליסטיים אמריקאיים
קטגוריה:טילים גרעיניים אמריקאיים
אושרי רואש

אושרי רואש (נולד ב-25 ביולי 1988) הוא כדורגלן עבר ישראלי ששיחק בעמדות הבלם והקשר האחורי בקבוצת הפועל חיפה.

==קריירה==
רואש גדל במחלקת הנוער של הפועל חיפה, ובשנת 2006 זכה עם קבוצת הנוער באליפות ליגת העל לנוער, תחת הדרכתו של המאמן שלומי דורה, ולצידם של רן אבוקרט, רן יצחק ושמעון הרוש. לאחר עונה זו זומן רואש לקבוצת הבוגרים וב-19 במאי 2007 ערך את הופעת הבכורה שלו בקריירה, במשחק מול הפועל נצרת עילית בליגה הלאומית. בעונת 2007/2008 הפך לשחקן הרכב בקבוצה, ובעונה שלאחר מכן סייע לה להעפיל לליגת העל.

ב-27 בדצמבר 2012 כבש רואש את שערו הראשון בקריירה, במשחק מול מכבי תל אביב במסגרת גביע הטוטו. בעונת 2012/2013 זכה עם הפועל חיפה בגביע הטוטו. ב-7 בדצמבר 2013 כבש את שער הבכורה שלו בליגת העל, בהפסד 1–3 להפועל באר שבע. רואש שימש כקפטן הפועל חיפה ושיחק במועדון עד עונת 2016/2017, אשר בסופה פרש ממשחק פעיל.

רואש שימש כקפטן הנבחרת הצעירה, וערך 19 הופעות במדיה, בהן כבש שער אחד. באוקטובר 2010 זומן לראשונה לנבחרת ישראל על ידי מאמן הנבחרת לואיס פרננדס, אך לא יכול היה לשחק עקב פציעה.

==קישורים חיצוניים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני הפועל חיפה
קטגוריה:חיפה: כדורגלנים
קטגוריה:ישראלים שנולדו ב-1988
רוברט הייז

רוברט הייז (באנגלית: Robert Hays, נולד ב-24 ביולי 1947) הוא שחקן אמריקאי הידוע בעיקר בתפקידו כטד סטרייקר בסרט "טיסה נעימה" משנת 1980.

הייז החל את הקריירה שלו במספר תוכניות טלוויזיה, אשר לא האריכו ימים. בין התוכניות בהן השתתף: "החלוצים הצעירים", "אנג'י", "איש הכוכבים" ו-"FM". הייז הופיע בתפקיד אורח במספר פרקים של הסדרה "מופע שנות ה-70", בתפקיד "באד", האיש שחשבו כי הוא אביו של הייד. לאורך השנים הייז ביים והפיק מספר סרטים ותוכניות טלוויזיה. כמו כן דיבב מספר דמויות של גיבורי על, בהן ספיידרמן, הענק הירוק ואיירון מן, בסדרות הטלוויזיה המצוירות, המבוססות על דמויות הקומיקס.

==פילמוגרפיה==
רשימה חלקית של הופעותיו בקולנוע ובטלוויזיה:

* 1980 - טיסה נעימה
* 1982 - טיסה נעימה 2
* 1993 - המסע המופלא הביתה
*1994 - אין קינוח, אבא, עד שתכסח את הדשא
*1998 - קלי קלי - סדרת טלוויזיה 
* 1999 - בגבולות המסתורין
* 2000 - מופע שנות ה-70
* 2008 - סופרהירו

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1947
ג'ולי הגרטי

ג'ולי הגרטי (באנגלית: Julie Hagerty; ) היא שחקנית אמריקאית ודוגמנית לשעבר, הידועה בעיקר בתפקידה כאיליין בסרט "טיסה נעימה" משנת 1980.

==ילדותה ונעוריה==
הגרטי נולדה בסינסינטי, אוהיו, בתה של הארייט יולינג, דוגמנית וזמרת, וג'רי הגרטי, מוזיקאי. מייקל הגרטי, אחיה, גם כן היה שחקן. הוריה התגרשו מאוחר יותר. הגרטי למדה בבית הספר התיכון "אינדיאן היל". בגיל 15 הוחתמה כדוגמנית בסוכנות "פורד", וניצלה את חופשות הקיץ מהלימודים לצורך עבודות דוגמנות בניו יורק. בשנת 1972 עברה לגור שם, ועבדה בקבוצת התיאטרון של אחיה, וכן למדה משחק עם השחקן ויליאם היקי.

==קריירה==
הופעת הבכורה של הגרטי הייתה בשנת 1979, על בימת אוף ברודוויי, שם כיכבה בהצגה בשם "חיים בעלי תועלת הדדיים", בתיאטרון של אחיה - "חברת ההפקה". הגרטי המשיכה להופיע על בימות ברודוויי, בתפקידים שונים. תפקידה הקולנועי הראשון היה תפקיד קטן בסרט "כל הג'אז הזה". לאחר מכן היא לוהקה לסרט "טיסה נעימה", שהיה להצלחה קופתית מרשימה. הסרט, שיצא בשנת 1980, נחשב לראשון של ז'אנר הפרודיה המודרנית, והגרטי ביססה את מעמדה כשחקנית קומית ראויה לציון. לאחר שנתיים יצא לאקרנים סרט המשך, טיסה נעימה 2, שהצליח קופתית בצורה פושרת, בשונה מהסרט הראשון שהפך לסרט קאלט . בשנת 1985 הגיעה הגרטי לישראל, ושיחקה בסרטו של עמוס קולק, "מניו יורק באהבה", לצד דודו טופז. באותה שנה שיחקה לצידו של אלברט ברוקס בסרט "אבודים באמריקה". במהלך שנות ה-90 ושנות ה-2000 הגרטי הופיעה בעיקר בסרטי טלוויזיה או בתפקידי משנה בסרטים הוליוודיים.

==חיים אישיים==
בשנת 1986 הגרטי התחתנה עם פיטר בורקי. בני הזוג החלו בהליכי גירושין בשנת 1991. בשנת 1999 נישאה לריצ'רד קגן.

==פילמוגרפיה==
=== קולנוע ===
* 1979 - כל הג'אז הזה
* 1980 - טיסה נעימה
* 1982 - קומדיה סקסית של ליל קיץ
* 1982 - טיסה נעימה 2
* 1985 - מניו יורק באהבה
* 1985 - אבודים באמריקה
* 1987 - לטיפול יצאנו
* 1989 - התעוררות גסה
* 1989 - תככים וזוהר בברודוויי
* 1991 - מה הסיפור שלך בוב?
* 2001 - אגדות וסיפורים
* 2002 - ברידג'ט
* 2005 - Pizza 
* 2006 - יש לה ביצים
* 2006 - Pope Dreams
* 2009 - וידויים של שופהוליק
* 2018 - פתאום משפחה
* 2019 - נואל 
* 2019 - סיפור נישואים
* 2022 - סיפור חג
* 2023 - מישהו שפעם הכרתי
* 2023 - חותנים בהפרעה

=== טלוויזיה ===

*2004 - חוק וסדר: מדור מיוחד (עונה 5, בפרק "Careless")
*2017 - משפט ושגיאה
*2019 - נפילות חדות

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1955
קטגוריה:אמריקאים שנולדו ב-1955
צוקר, אברהמס וצוקר

צוקר, אברהמס וצוקר (או: האחים צוקר; באנגלית: Zucker, Abrahams and Zucker או ZAZ) הם שלישיית יוצרי קומדיות קולנועיות אמריקאים-יהודיים, המתמחים בסרטי פרודיה. הרכב השלישייה: ג'ים אברהמס (נולד ב-10 במאי 1944), והאחים דייוויד צוקר (נולד ב-16 באוקטובר 1947) וג'רי צוקר (נולד ב-11 במרץ 1950).

==ביוגרפיה==
עבודתם המשותפת של השלושה החלה בזמן שגדלו יחד במילווקי, ויסקונסין. במקביל ללימודיהם באוניברסיטה, השלושה הקימו קבוצת תיאטרון בשם "קנטאקי פרייד ת'יאטר" (Kentucky Fried Theatre), בה רכשו את המיומנויות הקומיות שלהם, אשר הובילו אותם לכתיבת, הפקת ובימוי סרטם הראשון "סרט מטוגן" בשנת 1977. הפריצה הגדולה של השלושה הגיעה בשנת 1980, כאשר יצא לאקנים סרטם "טיסה נעימה", אשר זכה להצלחה כלכלית. השלושה המשיכו לשתף פעולה לאחר מכן, בסרטים "סודי ביותר!", "חטיפה נעימה" וסדרת סרטי "האקדח מת מצחוק". כל הפרויקטים שלהם הסתמכו בכבדות על פרודיות, בדיחות חזותיות ושבירת הקיר הרביעי, כאשר רבים מהם הפכו לסרטי פולחן.

בין השחקנים השונים, אשר הצוות נהג לשתף איתם פעולה שוב ושוב, ניתן למנות את: לזלי נילסן, לויד ברידג'ס, רוברט סטאק, רואן אטקינסון, וופי גולדברג, צ'רלי שין, ואנה פאריס.

==פילמוגרפיה==
להלן רשימת כל סרטי הקולנוע, אשר לפחות אחד מן השלישייה היה שותף להם (בכתיבת התסריט, בהפקה או בבימוי). הסרטים המודגשים הם סרטים אשר כל השלושה נטלו בהם חלק.

{| class="wikitable"
|- style="background:#b0c4de; text-align:center;"
! שנה
! שם הסרט
! ג'ים אברהמס
! דייוויד צוקר
! ג'רי צוקר
|- bgcolor="#FFE6BD"
|1977
|סרט מטוגן
|
|
|
|- bgcolor="#FFE6BD"
|1980
|טיסה נעימה
|
|
|
|- bgcolor="#FFE6BD"
|1982
|מחלק משטרה (סדרת טלוויזיה)
|
|
|
|- bgcolor="#FFE6BD"
|1984
|סודי ביותר!
|
|
|
|- bgcolor="#FFE6BD"
|1986
|חטיפה נעימה
|
|
|
|- bgcolor="#FFE6BD"
|1988
|האקדח מת מצחוק: מתוך תיקי מחלק משטרה!
|
|
|
|-
|1988
|עסקים גדולים
|
|
|
|-
|1990
|רוח רפאים
|
|
|
|-
|1990
|נער שוליים
|
|
|
|-
|1990
|רוקסי מסובבת את העיר
|
|
|
|- bgcolor="#FFE6BD"
|1991
|האקדח מת מצחוק ½2: מהפח אל הפחד
|
|
|
|-
|1991
|לרקוד עם טייסים
|
|
|
|-
|1992
|Brain Donors
|
|
|
|-
|1993
|לרקוד עם לוחמים
|
|
|
|-
|1993
|:en:For Goodness Sake
|
|
|
|- bgcolor="#FFE6BD"
|1994
|האקדח מת מצחוק ⅓33: העלבון האחרון
|
|
|
|-
|1995
|ראשון האבירים
|
|
|
|-
|1995
|אהבה בין הכרמים
|
|
|
|-
|1996
|תיכון בראש טוב
|
|
|
|-
|1996
|For Goodness Sake II
|
|
|
|-
|1997
|החתונה של החבר שלי
|
|
|
|-
|1998
|טעות בסנדק
|
|
|
|-
|1998
|הכדור מת מצחוק
|
|
|
|-
|2001
|מיליונר מי שגומר ראשון
|
|
|
|-
|2002
|Unconditional Love
|
|
|
|-
|2003
|מת לצעוק 3
|
|
|
|-
|2003
|תא טלפון
|
|
|
|-
|2003
|הבת של הבוס שלי
|
|
|
|-
|2006
|מת לצעוק 4
|
|
|
|-
|2008
|סופרהירו
|
|
|
|-
|2008
|חדשות מטוגנות
|
|
|
|-
|2008
|American Carol
|
|
|
|-
|2010
|משחק הוגן
|
|
|
|-
|2011
|ידידים פלוס
|
|
|
|-
|2011
|מת לצעוק 5
|
|
|
|-
|}

==ראו גם==
* ג'ים אברהמס
* דייוויד צוקר
* ג'רי צוקר

== קישורים חיצוניים ==
* 
* 
* 

קטגוריה:במאי קולנוע יהודים אמריקאים
קטגוריה:משפחות בבידור
קטגוריה:במאי קולנוע אחים
לורנה פטרסון

לורנה פטרסון (באנגלית: Lorna Patterson; נולדה ב-1 ביולי 1956) היא שחקנית תיאטרון, קולנוע וטלוויזיה וחזנית יהודייה-אמריקאית.

==ביוגרפיה==

פטרסון נולדה בוויטייר, קליפורניה, שם למדה במכללת "ריו הונדו" במשך סמסטר אחד. היא נמנית עם החברות המייסדות של "איגוד התיאטרון המוזיקלי" והופיעה במחזות רמק רבים. פטרסון ידועה בעיקר בזכות תפקידה כרנדי, הדיילת הבלונדינית בסרט הקומדיה המצליח משנת 1980 "טיסה נעימה", וכן כטוראית בנג'מין בסדרת הטלוויזיה המבוססת על סרט הקולנוע באותו השם.

פטרסון נישאה לשחקן רוברט גינטי. כיום היא נשואה לשחקן והבמאי האמריקאי-יהודי, מייקל למבק , ולזוג יש שני ילדים. פטרסון התגיירה כמה שנים לאחר שנישאה ללמבק.

==קישורים חיצוניים==

קטגוריה:גרות
קטגוריה:שחקניות קולנוע וטלוויזיה יהודיות אמריקאיות
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
באסקט סרגוסה

באסקט סרגוסה (בספרדית: Basket Zaragoza), ובשמה הנוכחי (נכון ל-2023) קאסאדמונט סרגוסה עקב חסות מסחרית, היא קבוצת כדורסל ספרדית מהעיר סרגוסה שבצפון ספרד אשר משחק בליגת העל הספרדית וביורופקאפ.

==היסטוריה==
הקבוצה הוקמה בשנת 2002, כשרכשה את מקומה של קבוצת סונדאוס דל נורטה קורוניה בליגה השנייה. בעונת 2003/04 זכתה הקבוצה בגביע הנסיך אסטוריאס לאחר ניצחון מול "פלסנסיה גלקו". במהלך שנותיה הראשונות התבססה בצמרת הגבוהה של הליגה השנייה, אך החמיצה פעם אחר פעם את העלייה לליגת העל בהפסדים כואבים בפלייאוף העלייה.

בסיום עונת 2007/08 העפילה לראשונה לליגת העל. אך סיימה במקום ה-17 וירדה חזרה לליגה השנייה. בסיום עונת 2009/10 שוב העפילה לליגת העל.

הקבוצה מארחת בפרנסיפה פליפה ארנה המכיל 10,801 מקומות ישיבה, והוקם בשנת 1990. 

בעיר סרגוסה קיימת עוד קבוצה, קלוב סרגוסה (כיום בליגה החמישית) שבעונת 1990/91 הגיעה עד לגמר גביע ספורטה והפסידה לפאוק סלוניקי.

==שחקנים בולטים בעבר ובהווה==

== קישורים חיצוניים ==

* 

* [http://www.caizaragoza.net/ אתר משני למועדון]

סרגוסה
קטגוריה:סרגוסה
רדניצ'קי בלגרד

רדניצ'קי בלגרד (בסרבית: КК Раднички Београд) היא קבוצת כדורסל סרבית מהעיר בלגרד. המתמודדת בליגת המשנה הסרבית בכדורסל. 

== היסטוריה ==
רדניצ'קי בלגרד (הכינוי "הצלבנים") הוקמה בשנת 1945, והשתתפה בליגת העל היוגוסלבית, בה זכתה להצלחה גדולה בשנות ה-70. בין ההשגים היו: הזכייה באליפות (1973) ובגביע (1976), לאחר ניצחון בגמר מול רבוטניצ'קי סקופיה. בגמר הגביע של 1978 הפסידה לקבוצת בוסנה סרייבו. 

בעונת 1983/84 ירדה לליגה השנייה ולא חזרה. עד שהוקמה (1992) "הליגה של סרביה ומונטנגרו", בה שובצה בליגה הראשונה. בסיום עונת 2001/02 ירדה לליגה השנייה. הקבוצה העפילה בסיום עונת 2010/11 לליגת העל הסרבית, בה תשתתף בפעם הראשונה.

במסגרת האירופאית, הגיעה הקבוצה עד לחצי גמר גביע אירופה לאלופות בעונת 1973/74 והפסידה לקבוצת איניס וארזה מאיטליה בסיכום שני מפגשים.

בעונת 1976/77 הגיעה לגמר גביע ספורטה והפסידה לקבוצת פורסט קאנטו. בעונת 1999/00 השתתפה בפעם האחרונה בגביע ספורטה.

 
== תארים והשגים ==
*הליגה היוגוסלבית:
**אליפות (1): 1973
*הגביע היוגוסלבי:
*זכייה (1): 1976
**גמר: 1978
*גביע המחזיקות:
**גמר: 1977
*גביע אירופה לאלופות:
**חצי גמר: 1974

==קישורים חיצוניים==

קטגוריה:בלגרד: קבוצות כדורסל
רישיון עיסוק באמצעי הצפנה

רישיון עיסוק באמצעי הצפנה ניתן בהתאם לצו ולהכרזת הפיקוח על מצרכים ושירותים (עיסוק באמצעי הצפנה), התשל"ה - 1974 והתיקונים לצו ולהכרזה משנת 1998 שנחקקו על ידי מדינת ישראל. אדם העוסק באמצעי הצפנה צריך לקבל לשם כך רישיון ממשרד הביטחון.

מטרת החקיקה היא לאפשר לתעשייה לפתח אמצעי הצפנה, תוך שמירה על האינטרסים הביטחוניים של מדינת ישראל.

קיימים 3 סוגי רישיונות:
# רישיון כללי: רישיון זה מאפשר עיסוק חופשי באמצעי ההצפנה, ללא מגבלת זמן, למעט פעולות של שינוי ושילוב, היוצרות אמצעי הצפנה חדש (עבורו יש לבקש רישיון נפרד). אמצעי הצפנה אשר לגביו ניתן רישיון כללי יסווג כ"אמצעי חופשי". כמו כן המנהל הכללי של משרד הביטחון יכול לסווג אמצעי הצפנה כ"אמצעי חופשי".
#רישיון מוגבל:
:*הגבלת זמן – הרישיון תקף לשנה, ויש לחדשו בכל שנה.
:*הגבלת עיסוק – ברישיון נקבעים סוגי העיסוק המותרים.
3. רישיון מיוחד: רישיון לעיסוק ספציפי. ניתן להגיש בקשה לרישיון מיוחד, כאשר מבקשים אישור לחרוג ממגבלות הקיימות ברישיון המוגבל. 

==ראו גם==
* קריפטוגרפיה

==קישורים חיצוניים==
* [http://www.mod.gov.il/pages/encryption/hakdama.asp מידע על רישוי הצפנה], באתר משרד הביטחון - מידע הסדר העיסוק באמצעי הצפנה, לרבות פירוט החקיקה, טפסים ונהלים

קטגוריה:אבטחת מידע
קטגוריה:הצפנה
קטגוריה:רישוי
הכנה משבת לחול

הכנה משבת לחול הוא איסור עשיית מעשים משבת לצורך ימי החול שלאחריה, אף באופן שאין בעשייתם משום איסור מלאכת שבת.

הראשונים סוברים שאיסור זה הוא מדרבנן.

==מקור וטעם האיסור==
האיסור מופיע ב בסוגיה הידועה בשם "קניבת ירק", והנידון שם הוא לעניין לנתק עלים מהקלח על מנת לחתוך אותם לאחר שבת.

בראשונים הובאו שלושה טעמים לאיסור הכנה:
* משום הטירחה שבדבר.
* משום שנראה כמתקן. אמנם להכין לצורך שבת עצמה לא גזרו.
*כיוון שזה זלזול בכבוד שבת.

==הדחת כלים==
בעניין הדחת כלים נאמר בברייתא: . וכן פסק ברמב"ם.

היתרים אלה תלויים בכך שיודע שישתמש באותן הכלים במהלך השבת, אך אם יודע שלא ישתמש בהן - אסור. אם מסופק אם יצטרך לכלים אלו במהלך השבת, נחלקו האחרונים בדבר.

== לצורך מצווה ==
גם לא לצורך מצווה לא הותר להכין משבת לחול, כגון גלילת ספר התורה בבית הכנסת לצורך הכנתו לקריאה ביום שני. אך לימוד תורה, המותר בשבת, מותר אף אם נעשה לצורך יום חול, כגון הלומד לצורך העברת שיעור ביום חול, או הלומד את טעמי המקרא כהכנה לקריאה לציבור בשני או חמישי או אף בשבת הבאה. 

== שינה בשבת לצורך חול ==
מותר לישון בשבת, אף עם עושה כן על מנת שיהיה ערני במוצאי שבת, כגון לצורך העברת שיעור תורה. אך אין לומר זאת במפורש, אלא אך לעשות כן באופן שאינו ניכר שעושה זאת לצורך מוצאי שבת. 

==הערות שוליים==

קטגוריה:הלכות שבת
קטגוריה:איסורי שבות
מצודת פאן לאו

מצודת פאן לאו (במנדרינית: 分流炮台; באנגלית: Fan Lau Fort) היא מצודה הממוקמת בפאן לאו, בדרום מערב האי לנטאו שבהונג קונג. האתר הוא אתר היסטורי מוכרז.

המצודה הוקמה בשנת 1729, בשנת מלכותו השביעית של יונגג'נג, קיסר סין משושלת צ'ינג, והייתה אחת משתי מצודות שהוקמו באי לנטאו. המצודה הייתה מלבנית בצורתה, אורכה היה 46 מטרים ורוחבה 21 מטרים, כאשר חומה מקיפה את חצר המצודה. המצודה הוקמה בקצה הדרום מערבי של האי - במרחק שווה בין האי הונג קונג לבין מקאו.

במחצית השנייה של המאה ה-18 נכבשה המצודה על ידי שודדי ים ואלה שלטו במצודה עד שנת 1810 עת הובסו על ידי צבא סין. 

לאחר שהשטח הוחכר לממלכה המאוחדת כחלק מהטריטוריות החדשות בשנת 1898 המצודה ניטשה.

שרידי המצודה שופצו בין השנים 1985–1990 וכיום היא אתר היסטורי מוכרז.

==ראו גם==
* מצודת טונג צ'ונג

==קישורים חיצוניים==

* 
*[http://sunzi1.lib.hku.hk/hkjo/view/44/4401125.pdf תיאור המצודה וההיסטוריה שלה]

קטגוריה:אסיה: אתרים ארכאולוגיים
קטגוריה:לנטאו
פאן לאו
ירושלים הבנויה

"ירושלים הבנויה, חלום בהקיץ" היא נובלה אוטופית שנכתבה על ידי בוריס שץ בשנת 1918, ופורסמה בשנת 1924. הנובלה מציגה את ארץ ישראל בשנת 2018, ומתארת אותה כאוטופיה תרבותית. שץ, שנפטר בשנת 1932, תכנן להמשיך ולפרסם חלקים נוספים של הנובלה, אולם לבסוף פורסם רק חלק אחד ממנה.

שץ כתב את הנובלה בשנת 1918. בתקופה זו שהה שץ בגלות כפויה בטבריה בעקבות מלחמת העולם הראשונה. בנובלה מתאר שץ את מסעו של הגיבור הנקרא בשמו של בצלאל בן אורי, בונה המשכן, בארץ ישראל של שנת 2018. שץ מתאר את קיומם של חיים הרמוניים עם הטבע ועם התושבים הערבים בארץ ישראל.

אין לטעות ולחשוב שהיה אוהב את המיעוט הערבי בארץ באותם הימים, שכן כתב כך בהקדמה לספרו:

"טרם אבדה מן הארץ חית-האדם, לנו היהודים היא מראה את נחת-אכזריותה בפראות ואי-אנושיות כזו, שלא הייתה כמוה גם בימים הנוראים ביותר, אשר נכתבו בהיסטוריה בדמנו. בכל זאת מרגיש אנכי, שאלה הן פרפורי-הגסיסה האחרונים של הרשעה."

מרכזה של הארץ, על פי שץ, עתיד להיות בית המקדש השלישי, שיוקם בהסכמה עם המיעוט הערבי, וישמש כמוזיאון לאמנות. תושבי הארץ עתידים להתרכז במלאכות ובאמנויות שונות ולפעול במתכונת של בוטגה או גילדות, הקשורות לבית הספר לאומנות "בצלאל".

בכריכת היצירה איור של זאב רבן, שתיאר מפגש דמיוני של שץ עם בצלאל בן אורי על גג מבנה בית הספר "בצלאל".
==קישורים חיצוניים==
* [http://bybe.benyehuda.org/read/9965 ירושלים הבנויה] (טקסט מלא) באתר פרויקט בן-יהודה
* 
*אהוד בנאי זה המקום גלי צהל 8 בדצמבר 2018 בוריס שץ https://glz.co.il/גלצ/תוכניות/אהוד-בנאי/אהוד-בנאי07-12-2018-1401

קטגוריה:בצלאל, בית מדרש לאמנות ולמלאכות-אמנות
קטגוריה:נובלות עבריות
קטגוריה:אוטופיות
קטגוריה:חיבורים אסתטיים
קטגוריה:ירושלים בתרבות ובאמנות
קטגוריה:רומנים המתרחשים בישראל
קטגוריה:בוריס שץ
קופה רושמת

קופה רושמת מתחילת [[המאה ה-20]]
קופה רושמת משנת 1904
מגוון קופות רושמות במוזאון מחשוב בגרמניה
קופה רושמת היא מכשיר מכני או אלקטרוני המאפשר חישוב תשלומים המבוצעים בעת ביצוע מכירה המבוצעת בחנות או בית עסק, ולרוב מאפשר אחסון הסכום שניתן בגין המכירה (בין אם מדובר בסכום כסף המשולם במזומן, או בהמחאה), תשלום עודף ללקוח אם ישלם ביתר, והנפקת קבלה עבור הלקוח.

למרבית הקופות הרושמות מגירה ובה מאוחסן המזומן או ההמחאות, וזו נפתחת רק בתום ביצוע המכירה. הקופה הרושמת הומצאה במטרה למנוע מעובדי בית העסק לפתוח את קופת העסק ולגנוב ממנו כספים, ולכן היא נפתחת רק בתום ביצוע המכירה, או באמצעות מפתח הנמצא בידי אחראי החנות.

==היסטוריה==
הקופה הרושמת הומצאה בארצות הברית על ידי ג'יימס ריטי. ריטי היה הבעלים של בית עסק בדייטון שבאוהיו, וסבל מגנבות מזומן שבוצעו על ידי עובדיו. הקופה הומצאה על ידו על מנת לפקח על גישת העובדים לקופת החנות. הדגם הראשון של הקופה הרושמת נקראה על שמו - "Ritty Model I" הומצאה בשנת 1879 ונרשמה כפטנט בשנת 1883 תחת השם "הקופאי שאינו מועל" (Ritty's Incorruptible Cashier). מסיבה זו הותקן בקופות אלה פעמון אשר צלצל כל פעם שבוצעה מכירה ונפתחת מגירת המזומנים, וזאת על מנת לייעל את הפיקוח על הקופאי. הקופות הרושמות הראשונות היו מכונות חישוב פשוטות שלא כללו אפשרות להדפסת קבלה.

הקופות הרושמות הראשונות שנמכרו לבתי עסק היו של חברת CASIO היפנית.

ריטר הקים חברה ליצור קופות רושמות, אולם מכר אותה זמן קצר לאחר מכן לג'ייקוב אקרט (Jacob H. Eckert) מסינסינטי, אשר קרא לחברה "National Manufacturing Company" ובשנת 1884 מכר אותה לג'ון פאטרסון (John H. Patterson). פאטרסון שינה את שם החברה ל"NCR Corporation" והוסיף לקופה הרושמת את גליל הנייר ואת האפשרות להדפסת קבלה, במטרה להגביר את הפיקוח על הקופאים ולמנוע גנבות.

בשנת 1906 פיתח צ'ארלס קטרינג (Charles F. Kettering) בהיותו עובד של החברה את הקופה הרושמת הראשונה עם המנוע החשמלי.

בשנת 1971 פיתח הנרי גרוס (Henry Gross) מבריטניה את הקופה הרושמת הראשונה שאיפשרה המרה של הלירה שטרלינג משיטת החלוקה הבלתי עשרונית, שהייתה נהוגה בבריטניה עד 15 בפברואר 1971, לשיטה העשרונית.

==קופות רושמות מודרניות==
קופות רושמות התפתחו בהתאם להתפחות עסקי הקמעונאות, ומאז סוף המאה ה-20 הן כוללת מאזני שקילה על מנת לשקול מוצרים, וכן רכיב הקורא ברקודים ומסוגל לחייב כרטיסי אשראי. הקופות הרושמות של ימינו הן מערכת מחשבים המתקשרות למערכת המחשוב המרכזית של החנות ומעדכנות אותה במכירות המלאי. כמו כן לקופות רושמות רבות יש מסכי מגע במקום מקשים.

בימינו משמשות קופות רושמות גם לניהול שוטף של העסק. מעבר להוצאת חשבוניות וקבלות, ניתן בעזרתן לשמור מידע על כל לקוח, לנהל את מלאי החנות, לבצע מעקב אחר עובדים ועוד. כמו כן, ניתן גם לנהל [https://hadar-kupot.co.il/%d7%a0%d7%99%d7%94%d7%95%d7%9c-%d7%9e%d7%95%d7%a2%d7%93%d7%95%d7%9f-%d7%9c%d7%a7%d7%95%d7%97%d7%95%d7%aa/ מועדון לקוחות] דרך הקופה הרושמת.

==קישורים חיצוניים==

* [https://americanhistory.si.edu/collections/object-groups/cash-and-credit-registers Cash and Credit Registers], Smithsonian Institution
* 

קטגוריה:מסחר
קטגוריה:כלי חישוב
קטגוריה:ארצות הברית: המצאות
קטגוריה:אמצעים לאחסון כסף
ביל ברופורד

ויליאם סקוט "ביל" ברופורד (באנגלית: William Scott "Bill" Bruford; נולד ב-17 במאי 1949) הוא מתופף, מלחין, נגן כלי הקשה ומפיק מוזיקלי אנגלי הנחשב לאחד מבכירי מתופפי הרוק המתקדם של שנות השבעים. ידוע בעיקר בזכות תקופותיו בלהקות יס, קינג קרימזון וג'נסיס.

==ביוגרפיה==
ברופורד נולד וגדל במחוז קנט שבאנגליה, כשהיה בן 13 החליט להתחיל ללמוד לתופף בעקבות תוכנית על מוזיקאי ג'אז אמריקאים שראה ב-BBC. בשנת 1968 יצר ברופורד קשר עם ג'ון אנדרסון וכריס סקווייר לאחר שאלו פרסמו מודעה בעיתון כי דרוש מתופף. הוא חבר אליהם, ויחד ייסדו את להקת יס, אליהם הצטרפו גם פטר בנקס וטוני קיי. ברופורד היה חבר בלהקה במשך ארבע שנים, בהם הלכה הלהקה וביססה את מעמדה כאחת מלהקות הרוק המתקדם המצליחות ביותר. לאחר הצלחתה הבינלאומית עם האלבומים Fragile ו-Close to the Edge, הרגיש ברופורד כי הוא אינו מתקדם עוד מבחינה מקצועית בלהקה. עקב רצונו לרענן את סביבתו המוזיקלית, החליט ברופורד לעזוב את יס ולקבל את הצעתו של רוברט פריפ להצטרף לקינג קרימזון.

בקרימזון שיתף ברופורד פעולה עם פריפ וג'ון ווטון, אשר היוו את הגרעין העיקרי של הלהקה שצברה פופולריות רבה. לאחר שנתיים אינטנסיביות, בהם הרבתה הלהקה להקליט ולהופיע, הודיע פריפ במפתיע על פירוקה של הלהקה מעט לאחר סיום הקלטת האלבום Red.

לאחר פירוקה הפתאומי של קינג קרימזון, שיתף ברופורד פעולה כאמן אורח בהופעותיה של ג'נסיס, ואף היה שותף להקלטת שני אלבומי הופעה. בשנת 1977 הוא גייס את הגיטריסט אלן הולדסוורת' להקלטת אלבום הסולו הראשון שלו Feels Good to Me. האלבום הוקלט במסגרת להקת פיוז'ן-ג'אז שנקראה בפשטות "ברופורד".

לאחר ההקלטות חזר ברופורד לשתף פעולה עם ווטון, והביא עמו גם את הולדסוורת' בהקמת הסופרגרופ יו קיי. בסיום הקלטות האלבום הראשון, שנשא את שם הלהקה, ונחשב לאחד מאלבומי הרוק המתקדם החשובים באותה התקופה, עזב ברופורד את הלהקה. עם הולדסוורת' שעזב את יו קיי גם הוא, התאחדה להקת "ברופורד" מחדש להקלטות האלבומים One of a Kind ו-Gradually Going Tornado.

בשנת 1980 פנה פריפ לברופורד שיחבור אליו ולטוני לוין להקמתה מחדש של קינג קרימזון. ברופורד נענה לבקשתו, ויחד הקימו להקה חדשה שנקראה בתחילה Discipline אך חזרה לאחר זמן קצר לשיווק תחת השם "קינג קריזמון". קרימזון המחודשת הוציאה שלושה אלבומים בטרם התפרקה בשנית. לאחר פירוקה של קרימזון, הקים ברופורד את להקת Earthworks איתה הקליט בשנת 1987 אלבום הנושא את שם הלהקה, ב-1989 את האלבום Dig? ובשנת 1991 את All Heaven Broke Loose.

לקראת סוף שנות השמונים הצטרף ברופורד לחבריו לשעבר ללהקת יס בהרכב אשר בפשטות נשא את שמות משתתפיו ונקרא אנדרסון ברופורד ויקמן האו. הם הקליטו בשנת 1989 אלבום אשר נשא את שם הלהקה, בשנת 1991 שחררו תחת השם יס את האלבום Union, ובשנת 1993 את האלבום הסימפוני Symphonic Music of Yes.

בשנת 1994 חזר ברופורד להקמתה המחודשת של קינג קרימזון, עם תוספת של שני נגנים להרכב של שנת 1981. לאחר הקלטות האלבומים Vrooom ו-Thrak חש ברופורד כי הלהקה אינה מתקדמת, וכי הלהקה מקיימת חזרות יקרות, רבות מדי וחסרות תכלית. הוא החליט לפרוש מהלהקה ולהתמקד בנגינת ג'אז. הוא חזר ל-Earthworks להקלטות האלבומים A Part & Yet Apart בשנת 1999 ובשנת 2001 את The Sound of Surprise.

ב-1 בינואר 2009 הודיע ברופורד על כי לא יופיע עוד בהופעות חיות.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מוזיקאים אנגלים
קטגוריה:מתופפים בריטים
קטגוריה:נגני ג'אז: מתופפים
קטגוריה:יס (להקה)
קטגוריה:חברי להקת קינג קרימזון
קטגוריה:אנגלים שנולדו ב-1949
מרדכי סגרון

הרב מרדכי סגרון (י"ד באדר ה'תרנ"ג, 2 במרץ 1893 - א' באב ה'תשכ"ט, 16 ביולי 1969) היה רב בתוניסיה ובישראל.

==ביוגרפיה==
נולד בג'רבה למרים והרב כמוס סגרון. לאחר פחות משנה התייתם מאביו, ואמו גדלה אצל יצחק סעדון, ששימש לו כאב. למד בג'רבה אצל רבי דידו הכהן ורבי כלפון משה הכהן. משנת ה'תר"ף (1920) שימש כרב ומורה צדק בקהילת מדנין שבדרום תוניסיה, ולימד תורה לתלמידים רבים.

במלחמת העולם השנייה הופצצה העיר מדנין ורבים מבני העיר, ובתוכם הרב סגרון, נמלטו לג'רבה. בשנת ה'תש"ג (1943) עבר לכהן כרב ומורה צדק בקהילת תטאווין, אף היא בדרום תוניסיה, שם עסק גם בכתיבת רוב ספריו.

בשנת ה'תשט"ז (1956) עלה לישראל והתיישב בנתיבות, לאחר כשנה נתמנה לרב מושב זמרת בנגב, עד לפטירתו בשנת ה'תשכ"ט. את מקומו מילא תלמידו הרב ראובן מוריס עלוש, עד לפטירתו בשנת ה'תשמ"ו.

==ספריו==
הרב סגרון הוציא בחייו סדרת ספרים מחידושי תורתו ודרשותיו, ולאחר מותו יצאו ספרים נוספים.
* [http://www.hebrewbooks.org/41416 דברי מרדכי] - על התורה (שני כרכים)
* [http://www.hebrewbooks.org/33067 מאמר מרדכי] - חידושים על התלמוד (חלק ראשון)
* מאמר מרדכי - חידושים על התלמוד (חלק שני), יצא לאחר מותו
* [https://www.otzar.org/wotzar/book.aspx?6820 גדולת מרדכי] - דרושים לחודשי השנה
* [https://www.otzar.org/wotzar/book.aspx?6821&lang=eng זעקת מרדכי] - דרושים להספד
* [http://www.hebrewbooks.org/21744 וישב מרדכי] - שו"ת בארבעת חלקי השולחן ערוך

== קישורים חיצוניים ==
* רבי מרדכי סגרון [http://www.ykr.org.il/modules/Articles/article/163 חלק א’], [http://www.ykr.org.il/modules/Articles/article/165 חלק ב'], [https://www.ykr.org.il/modules/Articles/article/168 חלק ג'], באתר ישיבת כיסא רחמים.
* 
* 

==הערות שוליים==

קטגוריה:קצרמר תוניסיה
קטגוריה:רבנים תוניסאים
קטגוריה:ישראלים ילידי תוניסיה
קטגוריה:עולים בשנות ה-1950
קטגוריה:מחברי ספרי שו"ת
קטגוריה:מחברי ספרי דרוש
קטגוריה:פרשני התלמוד
קטגוריה:רבני מושבים
קטגוריה:מועצה אזורית שדות נגב: אישים
קטגוריה:ישראלים שנולדו ב-1893
קטגוריה:ישראלים שנפטרו ב-1969
VBulletin

vBulletin היא מערכת פופולרית להקמת פורומים באינטרנט הכתובה בשפת התכנות PHP ומשתמשת בבסיס נתונים מסוג MySQL. המערכת פותחה בשנת 2000 על ידי חברת Jelsoft Enterprises. בשנת 2007 נרכשה החברה על ידי Internet Brands.

מלבד מערכת פורומים, vBulletin מספקת בנוסף מערכת לניהול תוכן, מערכת בלוגים ויישומונים לסמארטפונים ולפייסבוק.

==היסטוריה==
בשנת 1999, ג'יימס לים וג'ון פרסיוול פיתחו מערכת פורומים לשימוש פרטי. עם הזמן עלתה הפופולריות של המערכת, וביחד עם פריצת האינטרנט לקהל רחב יותר בעולם, נוצר ביקוש לרכישת המערכת. בעקבות זאת, בשנת 2000 הקימו השניים את החברה Jelsoft, שיכתבו את המערכת ומכרו רישיונות שימוש בה. מערכת זו הייתה vBulletin 1. עם השנים, ג'יימס לים וג'ון פרסיוול גייסו עובדים נוספים והחלו לפתח את המערכת ולהרחיבה. בשנת 2007 נרכשה החברה על ידי Internet Brands, ומייסדה, ג'ון פרסיוול החליט לפרוש סופית מפיתוח המערכת. זמן לא רב לאחר מכן פרש גם מייסדה השני, ג'יימס לים.

==מקור השם==
בשנת 1999, ג'יימס לים וג'ון פרסיוול הריצו לראשונה מערכת פורומים שכתבו בשפת Visual Basic. ומכך עלה השם vBulletin, קיצור ל: Visual Basic Bulletin. לאחר כשנה הבינו השניים שהמערכת אינה עומדת בעומס המשתמשים ולכן החליטו לשכתב את המערכת לשפת PHP שהייתה ידידותית יותר, חכמה יותר ומהירה יותר. עם נטישת Visual Basic לטובת PHP, שם המערכת נותר במקומו ללא שינוי עד היום.

==vBulletin 5==
בסוף שנת 2016 יצאה גרסת הבטא הראשונה של vBulletin 5. עיקר השינויים במערכת הם מערכת "אהבתי" הדומה למערכת ה"לייקים" בפייסבוק, מערכת התראות אשר מתריעה למשתמש בעת ציטוטו, הוספת האפשרות להגיב לתגובה בדומה לאתרי חדשות שונים וסידור אזור התגובה מחדש.

==הכרזות רשמיות==
בשנת 2009 vBulletin הכריזה כי רכישת רישיון לגרסה 4 תהיה בעלות חד פעמית עד אשר תצא גרסת הדור הבא (גרסה 5). זאת בניגוד למדיניות הקודמת בה היה צורך לחדש את הרישיון בעלות סמלית נוספת מדי שנה.

בתחילת 2012 הכריזה כי החל מגרסה 4.2 לא תמשיך לתמוך בגרסאות הישנות של אינטרנט אקספלורר, הדפדפן של מיקרוסופט, בדומה למתחרות. הדפדפנים הנתמכים רשמית הם: אינטרנט אקספלורר (החל מגרסה 8), פיירפוקס (החל מגרסה 3), ספארי ואופרה.

במחצית השנייה של 2012, לאחר חודשים רבים של המתנה ושמועות, נחשפו פרטים מעטים אודות גרסת הדור הבא, vBulletin 5, ומספר תמונות ראשוניות של המערכת. על פי השמועות, בסיס המערכת שוכתב מחדש לאחר שנים רבות בהן המערכת רק הורחבה אך לא עברה אופטימיזציה ליעילות.

== תמיכה בישראל במערכת ==
בסוף שנת 2011 קמה קהילת תמיכה ישראלית למערכת. הקהילה סיפקה שלל מודים ותוספים שונים למערכת ללא תשלום אשר תוכנתו במהלך השנים על ידי המתכנת. לאחר מספר חודשים הוחלט על ידי המתכנת ועוזרו לסגור את הקהילה מסיבות שונות.

לאחר הסגירה התוספים ממשיכים להיות מופצים ברשת ללא תשלום.

=== הכרת הקהילה על ידי vBulletin ===
האתר (vBulletin-il) היה מוכר לידי חברת vBulletin אך הוא לא היה רשמי.

== ראו גם ==

* phpBB
* FluxBB
* Tapatalk
* XenForo

==קישורים חיצוניים==
* 
* [http://wizcraft.co.il אתר קהילת התמיכה ל-vBulletin בישראל] (לא רשמי על ידי vBulletin)

קטגוריה:תוכנת פורומים
פאן לאו

[[מצודת פאן לאו]]
פאן לאו (בסינית: 分流; באנגלית: Fan Lau) הוא חצי אי בקצה הדרום מערבי של האי לנטאו בטריטוריות החדשות של הונג קונג. חצי אי זה הוא האזור הדרום מערבי ביותר של הונג קונג. קצה חצי האי נקרא בשם פאן לאו טוק (分流角) וחצי האי מפריד בין המפרץ המזרחי של פאן לאו ("פאן לאו טונג ואן" 分流東灣) במזרח לבין המפרץ המערבי של פאן לאו ("פאן לאו סאי ואן" 分流西灣) ומפרץ מקדש פאן לאו ("פאן לאו מיו ואן" 分流廟灣) במערב.

משמעות השם "פאן לאו" בקנטונזית הוא "המפרד בין זרמי המים".

על חצי האי ממוקם הכפר פאן לאו צואן (分流村), הממוקם בצידו המערבי של חצי האי, למול מפרץ פאן לאו סאי ואן.

האי היה מיושב החל מהתקופה הנאוליטית והתגלו בו מעגלי אבנים מתקופה זו ומתקופת הברונזה.

בשל מיקומו האסטרטגי של חצי האי, המפריד בין שפך נהר הפנינה לים סין הדרומי הוקמה שם בתקופת שושלת צ'ינג מצודת פאן לאו.

בשנת 1820 הוקם באי מקדש לטין האו. המבנה כיום הוא אתר היסטורי.

חצי האי הוא חלק מפארק דרום לנטאו, והמקטע השביעי של שביל לנטאו עובר בחצי האי.

==קישורים חיצוניים==

* [http://sunzi1.lib.hku.hk/hkjo/view/44/4401125.pdf ההיסטוריה של פאן לאו] 
* [http://www.mardep.gov.hk/en/pub_services/ocean/lighth.html מגדלור פאן לאו - אתר רשמי]
* [http://www.amo.gov.hk/en/monuments_21.php מעגלי האבנים של פאן לאו]
* [http://www.hkwalkers.net/eng/trail/050/info.htm שביל לנטאו]

קטגוריה:לנטאו
קטגוריה:אסיה: חצאי איים
מכון הדגל

דגלו של מכון הדגל
מכון הדגל (באנגלית: Flag Institute), הוא ארגון וקסילולוגי שמרכזו בלונדון, ומטרתו היא מחקר ותיעוד דגלים. המכון נוסד ב-23 באפריל 1971, על ידי ויליאם קרמפטון. מכון הדגל הוא כיום הארגון הוקסילולוגי הגדול בעולם ולו כ-500 חברים מכ-40 מדינות. המכון גם מחזיק בספרייה וקסילולוגית הכוללת למעלה מ-40,000 כותרים ונחשבת לספרייה הגדולה בעולם בתחומה. המכון מנוהל על ידי גוף בן עשרה אנשים שנבחרים מבין חבריו בבחירות כלליות הנערכות אחת לשנה.

למרות שלמכון אין מעמד רשמי בבריטניה, הוא הגוף העיקרי שמייעץ לממשלת בריטניה בנושא דגלים, וחברי המכון אף עיצבו כמה דגלים שמשמשים טריטוריות בריטיות ומוסדות שלטון כמו דגל הטריטוריה הבריטית באנטארקטיקה, דגל טריסטן דה קונה, דגל בית המשפט העליון של הממלכה המאוחדת ואחרים.

מכון הדגל מוציא לאור רבעון בשם Flagmaster שנחשב לכתב העת הוקסילולוגי המקיף ביותר שיוצא לאור, ומקיים מפגש חברים פעמיים בשנה.

הארגון חבר בהתאחדות הבינלאומית של האגודות הווקסילולוגיות.

==קישורים חיצוניים==

* 

קטגוריה:וקסילולוגיה
קטגוריה:הממלכה המאוחדת: ארגונים
דוד יפית

דוד יפית (מימין בחליפה הבהירה) כפי שצולם במאי 1986 באירוע לכבודו של נתן שרנסקי. משמאל שמעון פרס ולצידו נתן שרנסקי
דוד יפית (13 בספטמבר 1913, ריגה, האימפריה הרוסית - 1 בנובמבר 2000, אזור, ישראל) היה מקציני בית"ר בלטביה ואסיר ציון במהלך שנות ה-50 של המאה ה-20. לאחר עלייתו לישראל כיהן כיו"ר המועצה הציבורית למען יהודי ברית המועצות וכמ"מ יו"ר התאחדות עולי ברית המועצות.

== ביוגרפיה ==
דוד יפית נולד בריגה, שאז הייתה שייכת לאימפריה הרוסית כדוד יוּפִיס ובמהלך שנות ה-30 למד בבית הספר היהודי בעירו. בהמשך, רכש השכלה כמהנדס. יפית היה חבר בתנועת בית"ר ובין 1933 ל-1934 כיהן כקצין ומפקד תא בית"ר בריגה. במסגרת תפקידו טיפל יפית במתן סרטיפיקטים לארץ ישראל. לפי חלק מהמקורות, בהמשך, ועד לכיבוש הסובייטי של לטביה כיהן כסגנו של נציב בית"ר בלטביה דוד ורהפטיג.

לאחר כיבוש לטביה בידי הצבא האדום הפך יפית למבוקש על ידי הנ.ק.ו.ד. על רקע פעילותו הציונית. ב-1941 לאחר כיבוש האזור על ידי הנאצים, נמלט דוד יפית לאוזבקיסטן וב-1946 שב לריגה. ב-1951 נעצר יפית על ידי הק.ג.ב. בחשד לפעילות ציונית ולימוד השפה העברית. הוא נשפט ונדון ל-10 שנות מאסר בגולאג סמוך לעיר וורקוטה אשר מצויה בימינו בשטח רפובליקת קומי, אך ב-1954 זכה לחנינה ושוחרר.

לאחר שחרורו המשיך בפעילות ציונית חשאית. בנו, דב יפית שבת שביתת שבת מול בניין הסובייט העליון במחאה על אי מתן היתרי העלייה. ב-1971 קיבל דוד יפית היתר יציאה ובאפריל עלה לישראל. ובהמשך השתתף בוועידת בריסל ממנה יצא קול קורא למנהיגי ברית המועצות להתיר את העלייה לישראל. ב-1974 נבחר לסגן יושב ראש התאחדות עולי ברית המועצות. בהמשך, כיהן כממלא מקום ההתאחדות והיווה אופוזיציה ליושב הראש יוסף תקוע איש מפלגת העבודה. עוד פעל במסגרת המועצה הציבורית למען יהודי ברית המועצות לתמיכה ביוזמת תיקון ג'קסון-ואניק במטרה ללחוץ על ברית המועצות לאשר יציאת יהודים מתחומה.

הוא נחשב אחד מפעילי העלייה הבולטים ומתח לא פעם ביקורת על תהליך קליטתם של עולי ברית המועצות בישראל והיחס אליהם. במהלך שנות ה-70 וה-80 כיהן גם כיושב ראש המועצה הציבורית למען יהודי ברית המועצות.

דוד יפית ניהל תוכניות לימוד מקצועיות במכון לחינוך טכנולוגי בחולון והמשיך בפעילות ציבורית למען אסירי ציון בברית המועצות. הוא הלך לעולמו באזור ב-2000 והוא בן 87 שנים.

==קישורים חיצוניים==

==הערות שוליים==

קטגוריה:יהודים לטבים
קטגוריה:אסירי ציון בברית המועצות
קטגוריה:רוויזיוניסטים
קטגוריה:פעילי עלייה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1913
קטגוריה:ישראלים שנפטרו ב-2000
רוברט סטאק

רוברט סטאק (במקור: Robert Stack, 13 בינואר 1919 - 14 במאי 2003) היה שחקן אמריקאי זוכה פרס אמי ומועמד פרס אוסקר לשחקן המשנה הטוב ביותר לשנת 1956 על תפקידו בסרט "נכתב ברוח". סטאק השתתף בלמעלה מ-40 סרטים והיה כוכב של סדרת הטלוויזיה "הבלתי משוחדים" של רשת ABC בשנים 1959–1963 וכן שימש כמנחה בסדרה "תעלומות בלתי פתורות".

==ראשית חייו==

==קריירה==

==חייו הפרטיים ומותו==
סטאק היה נשוי לשחקנית רוזמרי באו משנת 1956 ועד ליום מותו.

סטאק, שעבר טיפול קרינתי לטיפול בסרטן הערמונית באוקטובר 2002, מת מהתקף לב ב-14 במאי 2003 בגיל 84. הוא הותיר אחריו אישה (רוזמרי באו) ובן (צ'ארלס רוברט סטאק).

==פילמוגרפיה==
רשימה חלקית של סרטים ותוכניות טלוויזיה בהם השתתף:
* 1979 - 1941
* 1980 - טיסה נעימה
* 1991 - חזרתו של אליוט נס
* 1996 - ביווס ובאטהד דו אמריקה
* 1999 - החברים של ממפורד 
* 2001 - המלך היל

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי אמי בפריים טיים: שחקן ראשי בקומדיה
קטגוריה:זוכי אמי בפריים טיים: שחקן ראשי בדרמה
קטגוריה:אמריקאים שנולדו ב-1919
קטגוריה:אמריקאים שנפטרו ב-2003
ארכיון הסרטים הלאומי של ארצות הברית

ארכיון הסרטים הלאומי של ארצות הברית (באנגלית: The National Film Registry) הוא אוסף הסרטים שנבחרו לשימור בספריית הקונגרס, על ידי המועצה הלאומית לשימור סרטים של ארצות הברית.

==ייסוד==
המועצה הוקמה בשנת 1988 מכוח חוק שימור הסרטים הלאומיים (National Film Preservation Act). באשרורו של החוק בשנת 1996 נוסף לו סעיף שאיפשר את הקמתה של הקרן הלאומית לשימור סרטים, עמותה ללא מטרות רווח, שבניגוד למועצה יכלה לגייס לצורך מטרות השימור כספים מהסקטור הפרטי.

==הסרטים בארכיון==
בכל שנה נבחרים עד 25 סרטים, שיצאו לאקרנים לפני עשור או יותר, אשר נחשבים כבעלי תרומה תרבותית, היסטורית או סרטים משמעותיים מבחינה אסתטית, ואשר מציגים את הטווח והמגוון של מורשת הקולנוע האמריקאי. אוסף הסרטים מייצג מגוון רחב של הקולנוע האמריקאי, הכולל סרטים הוליוודיים באורך מלא, סרטי תעודה, סרטי אינדי, יומני קולנוע, סרטים אילמים הפקות חובבים, סרטים ניסיוניים, סרטים בעלי עניין אזורי, סרטים אתניים, סרטי אנימציה, סרטים קצרים וכן סרטים המיועדים לשימור לטובת הדורות הבאים.

נכון לשנת 2021 הסרט המוקדם ביותר בארכיון הוא "Newark Athlete" משנת 1891, והסרט המאוחר ביותר בו הוא "Freedom Riders" שיצא בשנת 2010. השנה אשר לה המספר הרב ביותר של סרטים בארכיון היא 1939 עם 18 סרטים שיצאו בה ושנבחרו לשימור.

==קישורים חיצוניים==

* 

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:ארכיוני קולנוע
קטגוריה:ספריית הקונגרס
קטגוריה:ארצות הברית: ארכיונים
Animal (אלבום של סקאזי)

Animal הוא האלבום הראשון של ההרכב הישראלי סקאזי משנת 2000. האלבום מכיל מוזיקת הארדקור טכנו מעט יותר מהירה ומלודית מהמקובל.

== שירי האלבום ==
# Skazi - Pissed Off
# Skazi - Are You Still There
# Skazi - Expose
# Skazi - Ironic
# Skazi - Animal
# Skazi - Slide
# Skazi - And Then…
# Skazi - Chainsaw
# Skazi - Stealing My Memories

קטגוריה:אלבומי בכורה מ-2001
קטגוריה:אלבומי סקאזי
Storm (אלבום)

"Storm" הוא האלבום השני של המוזיקאי סקאזי משנת 2003.

== שירי האלבום ==
#"Super Skazi"
#"Storm"
#"Let's Go To Mars"
#"Passion"
#"Element"
#"Alive"
#"War"
#"Tuning"
#"GTR"

קטגוריה:אלבומי 2003
קטגוריה:אלבומי סקאזי
Total Anarchy

"Total Anarchy" הוא האלבום השלישי של המוזיקאי סקאזי משנת 2006.

== שירי האלבום ==

== קישורים חיצוניים ==

==הערות שוליים==

קטגוריה:אלבומי 2006
קטגוריה:אלבומי סקאזי
לטיסיה בק

לטיסיה בק (נולדה ב-5 בפברואר 1992) היא שחקנית גולף ישראלית.

==ביוגרפיה==

בק נולדה באנטוורפן, שבבלגיה, ובגיל שש עלתה לישראל עם הוריה (בשנת 1998). בשל חיבתם של הוריה למשחק הגולף הקימו את ביתם בקיסריה, שם נמצא מועדון הגולף קיסריה, אחד משני מועדוני הגולף היחידים בישראל. בשנת 2004 זכתה באליפות ישראל הפתוחה לנשים בקטגוריית הבוגרות, כשהייתה בת 12 בלבד. גם בשנה שלאחריה זכתה באליפות. כשהייתה בת 14 עברה ללמוד באקדמיית IMG בפלורידה שבארצות הברית למשך ארבע שנים. בשנת 2007 השתתפה באליפות בקטגוריית הגברים, והגיעה למקום החמישי. באותה שנה השתתפה בתחרות המאסטרס האירופי לנוער עד גיל 16 שהתקיימה בצרפת, והגיעה למקום השמיני. 

בשנת 2008 נבחרה בק לאחת מחמשת ספורטאי העשור, כחלק מחגיגות ה-60 למדינת ישראל. איתה ברשימה נבחרו אברהם גרנט, פיני גרשון, יוסי בניון ושחקנית הכדורת דשא לעיוורים רחל בוכניק

בשנת 2010, לאחר שסיימה את לימודיה באקדמיית IMG, קיבלה מלגה והחלה לייצג את נבחרת הגולף של אוניברסיטת דיוק בצפון קרולינה. בשנתה הראשונה במכללה זכתה בתואר רוקי השנה של ה-ACC, האזור שבו משחקת המכללה במסגרת ליגת המכללות האמריקנית, NCAA.

בגיל 18 גויסה לצה"ל על תקן ספורטאית עילוי, כשבכך התאפשר לה להמשיך בלימודיה בארצות הברית.<ref name="autogenerated1"></ref><ref name="haaretz2"></ref>

שיא נוסף בקריירה הגיע באוגוסט 2011, כאשר העפילה לראשונה לאליפות קנדה הפתוחה, טורניר מסדר הגודל השני בחשיבותו בסבב הגולף העולמי לנשים, ה-LPGA. ב-2014 רשמה את הישג השיא שלה כאשר נכנסה לסבב הגולף העולמי לנשים.

בשנת 2016, ייצגה את ישראל באולימפיאדת ריו לאחר שדורגה במקום ה-42 בעולם. לאחר המשחקים בריו המשיכה בק לשחק בסבב ה LPGA וב 2019 ירדה לסבב ה Epson Tour. בסוף שנת 2023 הצליחה בק לזכות בחזרה בכרטיס לשחק בשנת 2024 בסבב ה LPGA אחרי היעדרות של 5 שנים.

==קישורים חיצוניים==

* 
* 

== הערות שוליים ==

קטגוריה:ספורטאיות אולימפיות ישראליות
קטגוריה:אלופות המכביה
קטגוריה:משתתפות ישראליות באולימפיאדת ריו דה ז'ניירו (2016)
קטגוריה:שחקניות גולף ישראליות
קטגוריה:ישראליות ילידות בלגיה
קטגוריה:ישראלים ילידי בלגיה
קטגוריה:שחקניות גולף אולימפיות
קטגוריה:בוגרות אוניברסיטת דיוק
קטגוריה:בוגרי אוניברסיטת דיוק
קטגוריה:מהגרים מישראל לארצות הברית
קטגוריה:ישראליות שנולדו ב-1992
קטגוריה:ישראלים שנולדו ב-1992
יצחק טייב

רבי יצחק טייב (ה'תקמ"ו, 1786 – שבט ה'תק"ץ 1830), היה מגדולי רבני תוניסיה ומחבר סדרת הספרים ערך השלחן.

== ביוגרפיה ==
נולד לרבי בנימין טייב. למד אצל רבי יוסף זרקא, בן דורו של החיד"א. בתחילת דרכו שימש כדיין אצל רבי נהוראי ג'רמון, ופסקים ממנו מפוזרים בספרי הרבנים בני דורו. לאחר פטירתו של רבי דוד חזקיה גז בשנת תקע"ח (1818) נתמנה לראש רבני תוניס, תפקיד בו שימש עד פטירתו.

נפטר בחודש שבט בשנת ה'תק"ץ (1830), ונקבר בבית הקברות היהודי הישן בתוניס. עם הפקעתו של בית הקברות הישן הועברו עצמותיו לבית הקברות בורג'ל בתוניס, בסמוך לציון אחיינו רבי יצחק חי טייב.

== חיבוריו ==
* ערך השולחן - [http://www.hebrewbooks.org/7964 חלק א], [http://www.hebrewbooks.org/7965 חלק ב], [http://www.hebrewbooks.org/7966 חלק ג], [http://www.hebrewbooks.org/7967 חלק ד], [http://www.hebrewbooks.org/7968 חלק ה] - סדרת ספרים על סדר השולחן ערוך, אשר נחשבים לספרי יסוד בפסק ההלכה התוניסאי
* [http://www.hebrewbooks.org/37301 חוקת הפסח] - על הלכות פסח
* ווי העמודים - [http://www.hebrewbooks.org/20109 חלק א], [http://www.hebrewbooks.org/20156 חלק ב] - על ספר יראים
* [http://hebrewbooks.org/20242 ויזרע יצחק] - חידושים על התורה
* [http://www.hebrewbooks.org/9149 ספר הזיכרון] - כללים ומערכות בהלכה על סדר הא"ב

== משפחתו ==
* אביו, רבי בנימין טייב
* אחיינו, רבי יצחק חי טייב
* הרב דניאל טייב, צאצא לרבי יצחק

==קישורים חיצוניים==
* 
* 

==הערות שוליים==

קטגוריה:תוניס: רבנים
קטגוריה:יהודים הקבורים בתוניסיה
קטגוריה:מחברי ספרי חידושים על התורה
קטגוריה:פרשני השולחן ערוך
קטגוריה:מחברי ספרי הלכה
קטגוריה:רבנים ראשיים לתוניסיה
קטגוריה:ילידי 1753
קטגוריה:נפטרים ב-1830
במוצאי יום מנוחה

"בְּמוֹצָאֵי יוֹם מְנוּחָה" הוא שמו של פיוט המושר בקרב קהילות רבות בעם ישראל ונהוג לשירו במוצאי שבת. כותב הפיוט הוא הרב יעקב מלוניל (שחי ופעל במאה ה-12).

== כותב הפיוט ==

כפי שמעיד האקרוסטיכון, הרב יעקב הוא כותב הפיוט. בנוסח המקובל של הפיוט, האקרוסטיכון הוא "יעקב מנוי", אולם בנוסח הנמצא בכתבי היד (והוא הנוסח המובא כאן) של הפיוט האקרוסטיכון הוא 'יעקב מן יריחו', אך אין הכוונה לעיר יריחו שבארץ ישראל, אלא לעיר לוניל מפרובאנס שבדרום צרפת, שקיבלה את הכינוי 'יריחו' בפיהם של היהודים (משום ש-Luna משמעו ירח).

בכתב יד מחזור רוטשילד (נוסח רומא) מובא נוסח אחרת קצת. עם 
במוצאי יום מנוחה (מחזור רוטשילד)
ב'מוצאי - יאתה - עת דודים - קרא ישע - בת ציון - 

מעיינות אזי יזובון - נחי עמך - יהי החודש - ידידים פליטי חרץ - ראה עניי ואל קשיי - 

חזק ימלא - זה אלקינו קוינו גבורתו - קול צהלה וקול רינה.

== תוכן הפיוט ==
בפיוט בולטים כמה וכמה דברים; העצב ואת הדבר הזה ניתן ללמוד ממשפטיו של הפיוט; "בְּמוֹצָאֵי יוֹם מְנוּחָה / הַמְצֵא לְעַמְּךָ רְוָחָה / שְׁלַח תִּשְׁבִּי לְנֶאֱנָחָה / וְנָס יָגוֹן וַאֲנָחָה" ויש הסוברים שבגלל המשפטים הללו החלק של הפיוט המדבר על הגאולה מקבל משמעות אחרת ושונה. הכותב, מבליט את צפייתו לביאת הגואל (המשיח) וגם לביאתה של השמחה המובטחת שתבוא עם הגואל.

את סוף הפיוט (המקורי) חותמות מילים מן השורש ש.מ.ח. בשל המשפטים הללו; "יְהִי הַחֹדֶשׁ הַזֶּה / כִּנְבוּאַת אֲבִי חוֹזֶה / וְיִשָּׁמַע בְּבַיִת זֶה / קוֹל שָׂשׂוֹן וְקוֹל שִׂמְחָה" היו שחשבו כי הפיוט נכתב למוצאי שבת של ראש חודש או למוצאי שבת שמברכים בה את הלבנה.

== קישורים חיצוניים ==

* 
* [http://web.nli.org.il/sites/NLI/Hebrew/music/Compilations/Pages/compilation006.aspx ביצועים שונים לפיוט] באתר הספרייה הלאומית 

קטגוריה:זמירות ופיוטים למוצאי שבת
קטגוריה:יצירות עם אקרוסטיכון
שבר מצרי

שבר מצרי הוא סכום של שברים יסודיים חיוביים שונים זה מזה. לדוגמה <math>\frac{1}{2}+\frac{1}{3}+\frac{1}{22}</math>. כל מספר רציונלי חיובי ניתן להצגה כשבר מצרי (באינסוף צורות שונות).

מלבד החשיבות ההיסטורית המסוימת שיש להם, לשברים מצריים אין שימוש פרקטי במתמטיקה המודרנית, אם כי מספר שאלות פתוחות עוסקות בהם, כגון השערת ארדש-גראהם והשערת ארדש-שטראוס. הם התפתחו בתקופת הממלכה התיכונה של מצרים העתיקה, ושימושם המשיך בציוויליזציות מסוימות עד ימי הביניים. כל שבר בעל מכנה אי-זוגי ניתן להצגה כשבר מצרי שכל המכנים בו אי-זוגיים. 

פיבונאצ'י בספרו ספר החשבונייה תיאר אלגוריתם שמקבל מספר רציונלי ומוצא הצגה שלו כשבר מצרי.(לכל מספר יכולות להיות כמה הצגות כשבר מצרי).

שיטה פשוטה לייצוג מספר רציונלי כשבר מצרי היא באמצעות אלגוריתם חמדן, בו בכל שלב מחברים את השבר היסודי הגדול ביותר כך שהסכום עדיין קטן מן המספר. אלגוריתם זה עוצר תמיד. הוא אינו מספק בהכרח את השבר המצרי הקטן ביותר האפשרי (הן בהיבט מספר המחוברים והן בהיבט גודל המכנים).

==לקריאה נוספת==
פרק 3 בספר "האיש שאהב רק מספרים" בהוצאת מטר.

==קישורים חיצוניים==

* 

קטגוריה:שברים
חקיין

[[מריאנו אידלמן מחקה את בנימין נתניהו בתוכנית "ארץ נהדרת", 2009]]
חקיין הוא שחקן שמגלם דמות מציאותית באמצעות חיקוי קולה ותנועות גופה. המונח בדרך כלל מתייחס לבדרן קומיקאי מקצועי, שמתמחה בגילום דמויות כאלו ואשר פיתח לעצמו רפרטואר רחב של דמויות, ולא רק אחת, ולעיתים קרובות אף מוסיף לרפרטואר שלו דמויות חדשות, על מנת לעמוד בקצב אירועי האקטואליה. גילום הדמויות נעשה במסגרת מופע סאטירה ופרודיה, הנועד למתוח ביקורת על הדמות האמיתית (שהיא לרוב איש ציבור, פוליטיקאי וכדומה).

==קישורים חיצוניים==

קטגוריה:מקצועות האמנות
קטגוריה:אמנות הבמה
קטגוריה:מקצועות הבידור
קטגוריה:מקצועות בתעשיית הקולנוע
ספריית וידאו

ספריית וידאו הוא עסק המאפשר לצרכן לשאול סרטי קולנוע או סדרות טלוויזיה מגוונות מתוך ארכיון גדול. תחילה השאילו הספריות קלטות וידאו כדוגמת VCR ו-VHS, ובהמשך בתקליטורי DVD או Blu-ray. ההשאלה התבצעה למשך זמן קצוב המוגדר מראש, ובתמורה לתשלום כדי שהלקוח יוכל לצפות בסרטים על גבי מסך הטלוויזיה, צג המחשב או המקרן הביתי שברשותו. תהליך זה כונה "השכרה", ופעל בדומה לתהליך של השאלת ספרים מספרייה. בדרך כלל, עסק להשכרת סרטים פעל ישירות מול לקוחות תחת תנאים שעל הלקוח להסכים להם בטרם ההשכרה. ההסכם בין העסק לבין הלקוח יכול להיות בכתב או בעל פה.

בדרך כלל ספריות הווידאו היו בנויות כחנות. הסרטים בספריות הווידאו היו מוצגים על מדפים, והסרטים היו מסודרים לפי סוגות, כאשר כל סוגה נמצאת במסדרון או במדף שונה. כמו כן, על מנת למנוע גנבות של סרטים, לרוב התקליטורים עצמם אינם מאוחסנים בתוך העטיפה, והלקוחות מקבלים אותם רק כאשר הם ניגשים לדלפק לשכור את הסרטים. מבנה נוסף של ספריות וידאו היה במכשירים אוטומטיים שנקראו וידאו-מט, אשר פעלו בצורה דומה למכונת ממכר.

משך ההשכרה יהיה בדרך כלל בין מספר שעות למספר ימים, הזמן הדרוש לרוב הלקוחות בשביל לצפות בסרט. לעיתים קרובות יש תיבה מיוחדת מחוץ לחנות שבה אפשר להחזיר את הסרטים כשספריית הווידאו סגורה. אם הלקוח מחזיר את הסרט באיחור, לרוב יחויב בקנס.

בתחום ספריות הווידאו פעלו מספר מותגים שהפעילו רשתות של ספריות בפריסה נרחבת. בישראל החלו לפעול ספריות וידאו בתחילת שנות ה-80 והוקמו רשתות כמו "אימפריה של קולנוע"<ref>.</ref> ו"ענק הווידאו" וברחבי העולם רשת בלוקבסטר.

החל מאמצע העשור הראשון של המאה ה-21, ירד בחדות הביקוש להשכרת סרטי וידאו, בשל האפשרויות לראות סרטים באינטרנט וב-VOD, ומספר ספריות הווידאו ורשתות המסחר בהן ירד בהתאם. נכון לשנת 2023 נותרו רק 2 רשתות מסחר, אחת בשם "CCC" (Culture Convenience Club) הפועלת ברחבי יפן וטאיוואן והשנייה בשם "Network Bideo" הפועלת ברחבי אוסטרליה וניו זילנד. ישנן גם 3 רשתות שלמרות שכבר נסגרו עדיין מפעילות סניפים בודדים אחרונים שעוד מתפקדים; הראשונה היא בלוקבסטר (בעלת סניף אחד אחרון הממוקם בבנד, אורגון, ארצות הברית), השנייה היא רשת קנדית בשם "Jumbo Video" (בעלת 2 סניפים אחרונים; אחד ממוקם בבלוויל, אונטריו, קנדה; והשני ממוקם בלונדון, אנגליה, הממלכה המאוחדת), והשלישית היא רשת קנדית נוספת שנקראת "Videoflicks" (בעלת 2 סניפים אחרונים, שניהם ממוקמים ברחבי אונטריו, קנדה; האחת ממוקמת בטורונטו והשנייה ממוקמת באוטווה).

==ראו גם==
* ספרייה
* האוזן השלישית
* ספריית מוזיקה

==קישורים חיצוניים==

== הערות שוליים ==

קטגוריה:חנויות
וידאו
קטגוריה:קולנוע